เว็บไซต์ “เราเที่ยวด้วยกัน” เปิดให้ผู้ประกอบการ รร.-ที่พัก ลงทะเบียนร่วมโครงการแล้ว!
เว็บไซต์ “เราเที่ยวด้วยกัน” เปิดให้ผู้ประกอบการ รร.-ที่พัก ลงทะเบียนร่วมโครงการแล้ว ปชช. รอ 15 ก.ค.!
เว็บไซต์ “เราเที่ยวด้วยกัน” เปิดให้ผู้ประกอบการ รร.-ที่พัก ลงทะเบียนร่วมโครงการแล้ว ปชช. รอ 15 ก.ค.!
2 ก.ค. 2563

ผู้สื่อข่าวรายงานความคืบหน้ามาตรการกระตุ้นเศรษฐกิจภาคการท่องเที่ยวภายในประเทศ ระบุว่า ในส่วนของเว็บไซต์ “เราเที่ยวด้วยกัน” (www.เราเที่ยวด้วยกัน.com) ซึ่งเป็นการนำแพ็คเกจ “เราไปเที่ยวกัน” และ “เที่ยวปันสุข” มารวมไว้ด้วยกันนั้น ได้เปิดให้ผู้ประกอบการ ได้แก่ โรงแรมที่มีใบอนุญาต, ร้านอาหาร และสถานที่ท่องเที่ยวตามรายชื่อจากการท่องเที่ยวแห่งประเทศไทย (ททท.) เข้าลงทะเบียนรับสิทธิร่วมโครงการกระตุ้นการท่องเที่ยวแล้ว หลังคณะรัฐมนตรีมีมติเห็นชอบ เมื่อวันที่ 30 มิ.ย. ที่ผ่านมา
ขณะที่ประชาชนทั่วไป จะเปิดให้ลงทะเบียนรับสิทธิ ตั้งแต่วันที่ 15 กรกฎาคม 2563 เป็นต้นไป
โดยนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา พร้อมด้วยนายลวรณ แสงสนิท ผู้อำนวยการสำนักงานเศรษฐกิจการคลัง (สศค.) นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) และนายผยง ศรีวณิช กรรมการผู้จัดการใหญ่ ธนาคารกรุงไทย (KTB) จะแถลงข่าวร่วมกันในวันพรุ่งนี้ (3 ก.ค.63) เกี่ยวกับโครงการ “เราเที่ยวด้วยกัน” รวมถึงโครงการ “กำลังใจ” ซึ่งเป็นนโยบายรัฐบาลในการกระตุ้นการท่องเที่ยว หลังสถานการณ์การแพร่ระบาดโควิด-19 คลี่คลาย รวมทั้งแนะนำขั้นตอนการลงทะเบียนใช้สิทธิ์ของประชาชนในการเข้าร่วมโครงการด้วย
 